Afrikaans: Hierdie artikel spruit uit 'n projek wat die ontwikkeling van 'n bepaalde semiotiese metodologie behels het - 'n manier om figuratiewe fenomene soos beelde, simbole, metafore, ens te ontleed, nie net met betrekking tot een of ander veronderstelde oorsprong nie, maar ook in terme van die "argeologiese" funksie wat hierdie figure in hulleself het. Die wil sê hulle vermoë om waarneming, konseptualisering of refleksie op een of ander wyse te inisieer of te fundeer. Die doel van die ondersoek is om te kyk in watter mate so 'n beeldargeologie ("beeld" as oorkoepelende term) nuttige perspektiewe sou kon lewer vir skilderkunstige analises. Die resultaat is die blootlegging van 'n vlegwerk van beeldrelasies waarbinne die totstandkoming en betragting van 'n skildery afspeel.